Ledelse - Fårup Betonindustri A/S
​”Jeg er født med beton i årene. Det er en livsstil, derfor er det helt naturligt, at jeg er aktiv inden for branchen – vi kan ligeså godt løse udfordringerne sammen, uanset om det er produktstandarder eller sikkerhed.” Adm. direktør Brian Knudsen sidder arbejdsmiljøudvalget i brancheforeningen Dansk Beton.
​Adm. direktør Brian Knudsen overtog ledelsen i et generationsskifte i 2013. Hans baggrund inden for IT og ledelse præger i dag virksomhedens struktur og organisation. Ledelsesstilen er visionær med en coachende og involverende tilgang. Som medarbejder får man klare rammer for målet og bliver inviteret til at deltage i beslutningsprocesser.
”Det er nemmere at holde takten, når vi i fællesskab har nikket til at gå samme vej.”
Fårup Betonindustri arbejder konstant på at minimere fejl og på at optimere arbejdsgange, blandt andet via LEAN og øget digitalisering og automatisering. Men også ved at kigge på andre brancher og virksomheder i Danmark, Østeuropa, Vietnam eller et helt fjerde sted via branche- og ledernetværk.
Mere end bare sponsor
Fårup Betonindustri vil gerne være en del af fællesskabet, vil gerne bidrage ved at give et nap med for at få tingene til at ske.
Fårup Betonindustri er sponsor i Randers FC, Randers HH og Randers Egnsteater, endvidere er Brian Knudsen aktiv i Randers HH.
”Det er en familieting, det ligger i vores DNA, vi er entreprenører, der godt kan lide at se ting lykkes.” Adm. direktør Brian Knudsen.